kardosdrur/scandi-wiki huggingface dataset:
Hundelev

Hundelev ligger i Vendsyssel og er en lille landsby i Jelstrup Sogn med . Byen hører til Hjørring Kommune og ligger i Region Nordjylland.

Hundelev, der ligger mellem Løkken og Hjørring, har skole, tankstation og brugsforening og blev i 2005 udnævnt til årets børneby i Nordjylland på grund af sit meget aktive foreningsliv.

Kendte borgere 
 Niels Hausgaard
 Ib Grønbech Jensen

Referencer

Henvisninger 

Byer i Hjørring Kommune
Sønderskov (Astrup Sogn)

Sønderskov er en meget lille landsby i Vendsyssel, der tidligere havde en station. Den ligger i den sydøstlige del af Astrup Sogn i Hjørring Kommune og er placeret ved hovedvejen mellem Hjørring og Frederikshavn, Uggerby Å og jernbanelinjen. I det tidligere mejeri findes i dag grøntkonserves-virksomheden Appetit. Landsbyen har ca. 150 indbyggere og hører til Region Nordjylland.

Lokaliteter i Hjørring Kommune
Bjergby (Hjørring Kommune)

Bjergby er en lille by i Vendsyssel med , beliggende i Bjergby Sogn ca. 8 kilometer nordøst for Hjørring. Byen ligger i Hjørring Kommune og hører til Region Nordjylland.

Bjergby er delt i to områder; Den højtbeliggende østlige del har kirke og sognehus og et nu nedlagt ældrecenter omgivet af en meget særpræget samling af naivistiske dyreskulpturer. I den lavereliggende, vestlige del findes bl.a. skole (bh.kl.-6. klasse), stor moderne brugsforening, pizzeria, autoforhandler m.v.

Kilder 

Byer i Hjørring Kommune
Byer og bydele med genforeningssten
Gulsot

Gulsot (icterus) er en tilstand hvor kroppens hud og slimhinder bliver gullige på grund af at en stor mængde af galdefarvestoffet bilirubin (som er et restprodukt af nedbrudte røde blodlegemer) der ophobes i kroppen. Gulsot medfører også kløe over hele kroppen og misfarver urin og afføring: Urinen bliver mørkere mens afføringen bliver grålig.

Gulsot ses ofte ved leversygdom så som hepatitis eller leverkræft. Det kan også indikere leptospirose eller blokering af galdeblæren, som kan opstå ved galdesten eller bugspytkirtelkræft.

Hos nyfødte 
Omkring 60% af nyfødte får gulsot på 2-4 dagen, dette er i de fleste tilfælde problemfrit og er et resultatet af en normal midlertidig fysiologisk tilstand. Enkelte nyfødte med tidlig eller svær gulsot kræver behandling, da en høj koncentration af bilirubin kan være giftig for hjernen. Behandling omfatter lys og i sjældne tilfælde gammaglobulin og/eller udskiftningstransfusion.

Kilder 

Mave- tarmkanalens sygdomme
Østby (Norddjurs Kommune)

Østby er en meget lille landsby på Djursland, beliggende i i Vivild Sogn. Landsbyen ligger i Region Midtjylland og tilhører Norddjurs Kommune. Østby er opkaldt efter gården Østbygaard. Gården blev flyttet fra Lystrup og ca. 500 meter mod øst, efter at Lystrup brændte i midten af 1800-tallet.

Tre mindre gårde er gennem årene blevet stykket ud fra Østbygaard. 

I dag er det kun Østbygaard der fungerer som landbrug. De øvrige fire landbrug er nedlagt og bliver benyttet til beboelse. Pt. (februar 2006) var der 10 indbyggere i Østby. 

Lokaliteter i Norddjurs Kommune
Større end-tegn

>-tegnet benyttes i matematikken til at angive, at noget er større end noget andet. Fx angiver x > 3, at x er større end tre. En variant af tegnet – ≥ – angiver, at noget er større end eller lig med noget andet.

Tegnet kan også sammen med "<"-tegnet anvendes som <parenteser>; det sker mest i symbolsk sammenhæng eller i forbindelse med citater.

Tegnsætning
Matematiske symboler
Mindre end-tegn

<-tegnet benyttes i matematikken til at angive, at noget er mindre end noget andet. For eksempel angiver x < 3, at x er mindre end tre. En variant af tegnet – ≤ – angiver, at noget er mindre end eller lig med noget andet.

Tegnet kan også sammen med >-tegnet anvendes som <parenteser>; det sker mest i symbolsk sammenhæng.

Tegnsætning
Matematiske symboler
Ernst Günther Schenck

Ernst Günther Schenck (3. oktober 1904 – 21. december 1998) var en tysk læge og forfatter. Han meldte sig til SA i 1933.

Schenck var i 1938 aktivt involveret i oprettelsen af en stor urte- og planteskole i koncentrationslejren Dachau, som indeholdt over 200.000 lægeplanter fra hvilke man producerede vitamin-supplementer til Waffen SS.

Under anlægget af planteskolen døde, ifølge medfanger, over 100 personer.

I 1940 blev Schenck udnævnt til inspektør i Waffen SS’s afdeling for kost og ernæring, og i 1943 udviklede han et proteinholdigt pølseprodukt til brug for tropperne i frontlinien. Produktet blev testet af 370 fanger hvoraf nogle døde.

I april 1945 blev Schenck udkommanderet til tjeneste i et nødlazaret beliggende i Rigskancelliet i Berlin.

Ved en tilfældighed kom Schenck i kontakt med Hitler i hans bunker i Berlin under afslutningen af anden verdenskrig, hvilket er beskrevet i filmen Der Untergang. 

Han mødte kun Hitler to gange – en gang da Hitler takkede ham for det store arbejde han havde udført i Rigskancelliets nødlazaret, og sidste gang under sammenkomsten efter Hitlers ægteskab med Eva Braun.

Schencks beretninger fra denne periode havde stor indflydelse på den tyske journalist Joachim Fests og den amerikanske journalist James O’Donnells artikler og bøger om Hitlers endeligt.

I en rapport fra 1963 blev Schenck fordømt for at have behandlet mennesker som objekter, forsøgsdyr og svin. Han fik ikke lov til at fortsætte sin medicinske karriere.

Bibliografi 
 Dr. Morell – Hitlers Leibarzt und sein Pharma-imperium
 Patient Hitler – Eine medizinische Biographie
 Das Notlazarett unter Reichskanzlei – Ein Arzt erlebt Hitlers Ende in Berlin
 Hypnos und Aesculap – Heimliche Aufzeichnungen Gefangenen in Sowjetrussland von 1945-1955

Nazister fra Tyskland
Tesla (flertydig)

Tesla refererer til den serbiske fysiker, opfinder og elektroingeniør Nikola Tesla.
 
Følgende er opkaldt efter Nikola Tesla:

 Tesla (symbol T) er den afledte SI-enhed for magnetisk fluxtæthed.
 Tesla-transformator – en højfrekvent transformator
 Teslaeffekten
 Tesla, Inc. - bilfabrik i USA, der fremstiller elbiler
Siva (sang)

Siva er en sang af Smashing Pumpkins og titlen på den første single fra albummet Gish fra 1991. Sangen er skrevet af Billy Corgan.

Singlen udkom i efteråret 1991, og i modsætning til alle andre singler fra Smashing Pumpkins indeholdt singlen ikke nogen b-sider, men blot endnu en sang fra albummet nemlig "Window Paine".

Shiva er et ord, der stammer fra hinduismen. Billy Corgan brugte begrebet som i shiva og shakti, der kan fortolkes som feminin og maskulin, men da fandt han ud af, at shiva oftes bliver brugt i betegnelse for guden Shiva, fjernede han h'et for at kende forskel. Corgan overvejede i bandets tidlige år at kalde bandet for Siva, og der eksisterer sågar demobånd, hvorpå der står Siva i stedet for Smashing Pumpkins. Det blev dog med tiden droppet.

"Siva" blev kun udgivet som single i Storbritannien og Australien, og sangen blev inkluderet i en liveversion på ep'en Peel Sessions i 1992. I 2001 blev sangen inkluderet på bandets Greatest Hits-plade Rotten Apples. I 2008 kunne man downloade sangen til computerspillet Rock Band.

B-sider 
 "Window Paine"

"Window Paine" er skrevet af Billy Corgan og var også at finde på debutalbummet Gish.

Musikvideo 
Musikvideoen til "Siva" var den første musikvideo, som Smashing Pumpkins skulle lave. Den blev filmet i 1991 og viser skiftende mellem de indviduelle bandmedlemmer.

Live 

Siva blev skrevet af Corgan i 1990 og første gang indspillet til debutalbummet Gish i slutningen af 1990. Samme år havde bandet spillet sangen live for første gang i september. Som førstesingle fra Gish blev Siva naturligvis ofte spillet live på bandets første tre verdensturnéeer – Gish Tour (1991-1992), Siamese Dream Tour (1993-1994) og Infinite Sadness Tour (1995-1997). Ikke desto mindre er sangen med nogle få undtagelser ikke blevet spillet live siden februar 1997. Bandet spillede dog Siva ved deres to afskedskoncerter i Chicago, USA i 2000.

Smashing Pumpkins-sange
Sange fra 1991
Rhinoceros

"Rhinoceros" (også kendt som "Rhinocerous" i Storbritannien) er en sang af Smashing Pumpkins og titlen på den anden single fra albummet Gish fra 1991. Sangen er skrevet af Billy Corgan. 

I stedet for at udgive "Rhinoceros" som en almindelig cd-single, blev der udgivet en ep med titlen Lull. Lull indeholdt fire numre, hvoraf det første er "Rhinoceros". Der blev ligeledes lavet en musikvideo til "Rhinoceros", ligesom hvis det havde været en almindelig single, og sangen blev inkluderet i bandets opsamlingsplade Rotten Apples fra 2001. Derfor betragter de fleste, inklusiv bandet selv, "Rhinoceros" som den anden single fra Gish. 

I forbindelse med udgivelsen af bandets syvende album Oceania i 2012 lavede musikmagasinet Rolling Stone en oversigt over de 20 bedste sange fra Smashing Pumpkins ud fra en omfattende afstemning blandt fans. "Rhinoceros" blev stemt ind som nummer 18 på listen.

Musikvideo 

Musikvideoen var blot bandets anden og er instrueret af Angela Conway, der også instruerede "Siva".

Se også 

 Lull

Smashing Pumpkins-sange
Sange fra 1991
Cherub Rock

"Cherub Rock" er en sang skrevet af Billy Corgan og indspillet af Smashing Pumpkins. Det er den første single fra albummet Siamese Dream fra 1993. "Cherub Rock" blev nomineret i kategorien Best Hard Rock Performance ved Grammy Awards 1994. 

Singlen udkom d. 13. juli 1993 – et par uger inden udgivelsen af selve albummet. Singlen indeholdt b-siden "Pissant", som senere ville være at finde som bonustrack på den japanske udgave af albummet, samt Pisces Iscariot. Der var stor uenighed om, hvorvidt "Cherub Rock" eller "Today" skulle udgives som den første single. Billy Corgan mente, "Cherub Rock" skulle ud først og derefter "Today", som de fleste regnede med ville blive en stort hit. Pladeselskabet derimod ville have hittet ud så hurtigt som muligt og så helst, at "Today" blev udgivet med det samme. Som et kompromis blev "Cherub Rock" udgivet først, men kun i Europa, og nogle måneder senere udkom "Today" så verden over. Begge sange blev kæmpehit og blev spillet på MTV og Saturday Night Live. Da "Cherub Rock" endelig udkom i USA i 1994 floppede singlen og beviste, at Billy Corgan havde haft ret. 

I forbindelse med udgivelsen af bandets syvende album Oceania i 2012 lavede musikmagasinet Rolling Stone en oversigt over de 20 bedste sange fra Smashing Pumpkins ud fra en omfattende afstemning blandt fans. "Cherub Rock" blev stemt ind som nummer tre på listen.

B-sider 
 "Pissant"
 "French Movie Theme"

Begge b-sider er skrevet af Billy Corgan. I Japan er sangen dog kendt som "Hikari Express".

Musikvideo 
Musikvideoen blev instrueret af Kevin Kerslake og vist på MTV første gang i sommeren 1993. I videoen spiller bandet sangen live i skovomgivelser, og Kerslake smed filmen i badekarret for at give den et mere ødelagt og beskidt udseende. Billy Corgan var angiveligt utilfreds med musikvideoen, og bandet arbejdede aldrig med Kerslake igen.

Live 
Billy Corgan skrev "Cherub Rock" i 1992, og bandet fik indspillet en demo i løbet af efteråret 1992. Herefter debuterede de sangen live i december 1992, og i forbindelsen med udgivelsen af Siamese Dream i juli 1993 og valget af "Cherub Rock" som førstesingle, blev sangen naturligvis spillet jævnligt ved bandets koncerter på Siamese Dream Tour i 1993 og 1994. Ligeledes på Infinite Sadness Tour (1995-1997) var "Cherub Rock" til bandets fans' glæde at se på sætlisterne, men som så mange andre af bandets hits, blev sangen ekskluderet fra Adore Tour i 1998. I 2000 og senest på bandets comebackturné, Zeitgeist Tour (2007-2008), har sangen været spillet ofte, og den er nu spillet mere end 400 gange live, hvilket gør den til én af de mest spillede Smashing Pumpkins-sange overhovedet.

Wrestling 
Den mexicanske wrestler Psicosis brugte en alternativ version af "Cherub Rock" som entrémusik i 2000, mens han wrestlede for Extreme Championship Wrestling (WCW). Sangskriver Billy Corgan og trommeslager Jimmy Chamberlin er selv stor fans af wrestling, og Smashing Pumpkins har flere gange leveret musik til ECW og Total Nonstop Action Wrestling (TNA).

Smashing Pumpkins-sange
Sange fra 1993
Rocket (sang)

"Rocket" er en sang skrevet af Billy Corgan og indspillet af Smashing Pumpkins. Det er den fjerde og sidste single fra albummet Siamese Dream fra 1993.

Singlen blev udgivet d. 4. oktober 1994 – samme dag som opsamlingspladen Pisces Iscariot. Singlen markerer til en vis grad en ændring hos Smashing Pumpkins. Siden bandets start havde deres udgivelser været trykt med Smashing Pumpkins, men fra denne udgivelse og fremover blev bandnavnet på bl.a. cd'er, dvd'er skrevet som The Smashing Pumpkins. Det er aldrig helt klargjort, hvorfor bandet (eller formentlig bare Billy Corgan) valgte at ændre dette. Én af årsagerne kunne være, at bandet var blevet træt af alle de jokes om at smadre græskar (smashing pumpkins), når ordet smashing egentlig skal oversættes til pragtfuld (altså De Pragtfulde Græskar). Bandets fulde navn er "The Smashing Pumpkins" ifølge Billy Corgan, men i nogle tilfælde undlades ordet the af praktiske årsager.

Det rygtedes, at "Quiet" egentlig skulle have have været den fjerde single fra Siamese Dream. Mange radiostationer spillede dog i 1994 ofte "Mayonaise", som mange fans undrede sig over ikke blev udgivet som single. Selv om "Rocket" blev valgt udgivet som single fra ét af bandets mest populære og solgte album, blev sangen ikke inkluderet på Greatest Hits-pladen Rotten Apples, der blev udgivet i 2001.

B-sider 

 "Never Let Me Down Again"

"Never Let Me Down Again" er skrevet af Martin Gore og er oprindeligt indspillet af Depeche Mode i 1987. Sangen er indspillet live i et BBC-studie 12. september 1993 på opfordring fra bassist D'arcy Wretzky. Wretzky havde længe været fan af Depeche Mode. Denne version blev ligeledes udgivet på hyldestalbummet For the Masses og soundtracket til filmen Not Another Teen Movie i 2002.

Musikvideo 

Musikvideoen til "Rocket" blev overraskende ganske populær. Den blev instrueret af ægteparret Jonathan Dayton og Valerie Faris og vist første gang på MTV i efteråret 1994. Videoen viser en gruppe børn, der er ved at bygge en raket. I videoen flyver de op til en fjern planet, hvor Smashing Pumpkins spiller. Da børnene endelig når derop, er de enkelte bandmedlemmer blevet gamle.

Smashing Pumpkins-sange
Sange fra 1993
Lyric

Lyric er en sang af Zwan, og titlen på den anden single fra albummet Mary Star of the Sea fra 2003. Sangen er skrevet af Billy Corgan.

Singlen udkom 19. maj 2003 få uger inden bandet gik hver til sit.

B-sider 

 Nobody 'cept You (live)
 Autumn Leaves (live)

Begge b-sider er coversange indspillet live ved nogle uofficielle solooptrædener i efteråret 2002 af Zwan-medlemmer. Nobody 'cept You er skrevet af Bob Dylan, og spillet på akustisk guitar af David Pajo. Autumn Leaves er en gammel amerikansk klassiker spillet på klaver af Billy Corgan.

Sange fra 2003
Rocket

Rocket kan refererer til følgende artikler:

Rocket (sang) – en sang af rockgruppen the Smashing Pumpkins
Rocket (damplokomotiv) – et damplokomotiv bygget af George Stephenson
Rocket (album) – et album af gruppen Primitive Radio Gods
The Rocket – en amerikansk ugeavis
Honestly

"Honestly" er en sang af Zwan, og titlen på den første single fra albummet Mary Star of the Sea fra 2003. Sangen er skrevet af Billy Corgan.

"Honestly" var, efter mange koncerter, det første man hørte fra Zwan indspillet i et studie. I november 2002 blev radiosinglen frigivet, og man regnede med, at sangen ville blive et mindre hit. Det blev den, efter manges mening, ikke. Singlen udkom 3. februar 2003 en uge efter selve albummet.

B-sider 

 "The Number of the Beast"
 "Freedom Ain't What It Used to Be"

"The Number of the Beast" er oprindeligt indspillet af Iron Maiden, og har Matt Sweeney på vokal. "Freedom Ain't What It Used to Be" er skrevet af Billy Corgan, og er indspillet af Djali Zwan, og således det eneste materiale fra Djali Zwan, der nogensinde er blevet udgivet.

Sange fra 1987
Walking Shade

"Walking Shade" er en sang af Billy Corgan, og titlen på den eneste single fra albummet TheFutureEmbrace fra 2005. Billy Corgan har selv skrevet sangen. 

Singlen blev udgivet i sommeren 2005, men blev ikke noget hit, og der kom derfor ikke flere singler fra Billy Corgans første soloplade.

B-sider 

 Tilt

Tilt er skrevet af Billy Corgan.

Sange fra 2005
Branko Crvenkovski

Branko Crvenkovski (Бранко Црвенковски), født den 12. oktober 1962 i Sarajevo, er en makedonsk politiker, der har været landets premierminister og præsident.

Den tidligere kommunist blev valgt til formand for det socialdemokratiske parti i Makedonien i april 1991 på partiets første kongres. Efter løsrivelsen fra Jugoslavien blev han i 1992 landets første premierminister og med sine 29 år den yngste regeringschef i Europa. Denne post beklædte han indtil 1998 og igen fra 2002, indtil han den 28. maj 2004 valgtes til præsidentposten. I 2009 afløstes han som præsident af Gjorge Ivanov.

Han er gift med Jasmina Crvenkovska og far til sønen Ljupčo og datteren Marija.

Eksterne henvisninger 
 Den Makedonske Regering

Nordmakedoniens præsidenter
Politikere fra Nordmakedonien
Luthers lille Katekismus

Luthers lille Katekismus blev skrevet af Martin Luther og publiceret i 1529, beregnet på undervisning af børn. Den behandler De ti bud, Den apostolske trosbekendelse, Fadervor, dåben, nadveren og skriftemålet. Luthers lille Katekismus er et af Den Danske Folkekirkes bekendelsesskrifter.

Se også 
 Katekismus
 Luthers store Katekismus

Eksterne henvisninger 

 lutherdansk.dk – Luthers lille Katekismus

Reformationen
Luthersk teologi
Katekismus
Sort glente

Sort glente (Milvus migrans) er en meget udbredt, mellemstor rovfugl, der ligner den røde glente. Den sorte glente yngler både i Europa, Afrika, Asien og Australien. I Danmark har den aldrig ynglet, men den er en forholdsvis sjælden besøgende med omkring 70-90 individer set pr år, hovedsageligt på træklokaliteter om foråret. Dens nærmeste ynglepladser ligger i det nordlige Polen og det nordøstlige Tyskland; i 2000-tallet har den desuden etableret sig som ynglefugl i Sverige, men antallet der er stadig meget lille.

Gulnæbbet glente (Milvus aegyptius), som findes i størstedelen af Subsaharisk Afrika og mere lokalt i Mellemøsten, regnes ofte for at være en underart af sort glente; den har et helt gult næb som voksen.

Kilde/Eksterne henvisninger 
 www.globalraptors.org: Species account: Black Kite  Global Raptor Information Network. 2013
 Gill, F & D Donsker (Eds). 2013. IOC World Bird Names (v 3.3) www.worldbirdnames.org 

Afrikas fugle
Fugle fra Eurasien
Nilfugle
Oceaniens fugle
Egentlige glenter
Hangul

Hangul ( hangeul) er et fonetisk koreansk alfabet. 

Hangul blev introduceret af Kong Sejong den store i 1443, som skriftsprog for koreansk. Det bruges for at skrive koreansk i både Nordkorea og Sydkorea, men i enkelte sammenhænge kompletteres det i Sydkorea med kinesiske skrifttegn i form af hanja. Det er verdens eneste tilrettelagte og hyppig brugte fonetiske skriftsprog, som med vilje er udformet for, at det skal være enkelt at forstå: Som i indiske skriftsprog, klassificeres hanguls konsonanter efter hvor i munden, de skal udtales, men det siges, at hangul går et skridt videre ved, at tegnene også repræsenterer et skematisk opsæt af hvordan, munden skal positioneres for at udtale lyden. ㄱ [k] angiver, at tungen er presset op mod ganen, ved kindtænderne, mens ㅋ [kʰ] desuden har en streg, som viser aspiration. 

Én inspirationskilde til konstruktionen af hangul kan, ifølge nogen lingvister, have været 'Phags-pa-skriften fra Yuan-dynastiet.

Selv om hangul er kendt for at være fonetisk korrekt, er det på grund af ændringer, som er sket i sproget, ikke længere helt sådan. En person, som lærer sig at læse hangul, er nødt til at lære sig en række assimilationsregler. Enkelte lyde, som i lidt ældre koreansk var forskellige, så som 애 (ae) og 에 (e), udtales af mange koreanere i dag (specielt yngre koreanere) helt ens. Dette udgør en udfordring for udlændinge, som lærer sproget, eftersom man kan læse forskellen, men ikke høre forskel og må derfor gætte, hvis man skal nedskrive nye ord.

Ved translitteration til det latinske alfabet af koreansk bruger Nordkorea officielt McCune-Reischauersystemet. I 2000 gik Sydkorea over til brug af en revideret transliteration.

Hanguldagen markeres den 9. oktober i Sydkorea og 15. januar i Nordkorea.

Det koreanske alfabet 
Det koreanske alfabet består af 14 konsonanter og 10 vokaler:

Noter

Koreansk sprog
Skriftsystemer
Fiskestang

En fiskestang er et redskab til at fange fisk med.

Lystfiskere benytter fiskestænger; erhvervsfiskere bruger som regel fiskenet.

Selve fiskestangen består oftest af en stang, fabrikeret af hårdt, bøjeligt materiale. Herpå hænger en line med en fiskekrog, evt. med madding. Almindeligvis sidder linen fast i et fiskehjul, som giver mulighed for at gøre linen kortere eller længere.

Alle lystfiskere der dyrker lystfiskeri med fiskestang skal som hovedregel have et lystfisketegn, hvis vedkommende er mellem 18 og 65 år gammel.

Fiskegrej
Slaget ved Ipsos

Slaget ved Ipsos i år 301 f.Kr. i det vestlige Lilleasien er en af de mange konfrontationer mellem Alexander den Stores efterfølgere i den såkaldte diadoch-periode.

Ipsos-slaget blev udkæmpet mellem den mægtige Antigonos Monophthalmos og dennes søn Demetrios Poliorketes på den ene side, og en koalition af Lysimachos, Seleukos Nikator og Kassandros på den anden side. Mange detaljer fra selve slagets gang er ukendte, men det vides dog, at en af hovedårsagerne til antigonidernes nederlag var, at Demetrios (som anførte kavaleriet) blev adskilt fra infanteriet, hvilket betød at den antigonidiske hær var utrolig sårbar. Den 81-årige Antigonos opholdt sig blandt infanteriet og sammen med mange af sine soldater faldt han i kampens hede. 

Et af koalitionens vigtigste våben i slaget var Seleukos's 500 krigselefanter, som han kort forinden havde erhvervet gennem en fredstraktat med den indiske kejser Chandragupta.

Slagets konsekvenser 
Demetrios nåede at flygte fra det katastrofale nederlag ud til den lilleasiatiske vestkyst. Herfra sejlede han til Cypern, hvor han samlede de tilbageværende antigonidiske resourcer og kræfter til endnu en omgang i det storpolitiske magtspil. 
I Asien blev Antigonos's besiddelser delt imellem koalitionens medlemmer, som også talte Ptolemaios Soter af Egypten, selv om denne ikke havde deltaget i slaget. 

Lysimachos erhvervede sig Lilleasien frem til Taurus-bjergene (med undtagelse af et par antigonidiske bastioner og et par selvstændige stater i den nordlige del), Seleukos fik det nordlige Syrien, Kassandros bror fik Kilikien, og Ptolemaios fik Palæstina og størstedelen af Fønikien. Besiddelsen af Palæstina, Fønikien og Syrien (Koilesyrien) blev fra nu af et stridspunkt imellem Ptolemaios og Seleukos.

Det lykkedes Demetrios at forsvare og beholde et par vigtige havnebyer i Fønikien og Ionien(i det sydvestlige Lilleasien) samt herredømmet over Cypern og et par græske øer. Desuden havde han stadig dele af Grækenland og flådeherredømmet i Ægæerhavet.

Ipsos-slaget ødelagde antigonide-imperiet og det arbejde, som antigoniderne havde gjort for at samle Alexander den Stores arv under deres herredømme. Antigonide-dynastiet fortsatte dog med at udgøre en magtfaktor, men imperiedrømmen var efter Ipsos næsten et umuligt mål.

Noter 

Ipsos
Hyldemor (skytsånd)

Hyldemor er hyldetræets skytsånd, i folketroen et overnaturligt kvindeligt væsen, der bor i eller under et hyldetræ. En kilde fra Odsherred knytter i stedet navnet til verbet "indhylle";  og den norske huldre, også et overnaturligt kvindelig skovvæsen, har navn efter norrønt hylja (= skjule).  

H.C. Andersen har skrevet eventyret Hyldemor om et hyldetræ i Nyboder, hvor han sammenligner hyldemor med en dryade.

Noter 

Mytologi
Einar Lyttik

Einar Lyttik en af Danmarks mest vindende bordtennisspillere gennem tiderne og den dominerende skikkelse på herresiden i perioden fra midt i 1950'erne til midt i 1960'erne. Han opnåede i alt 33 danmarksmesterskaber, heraf seks i herresingle.

Eksterne henvisninger 
 

Tjek fødsels- og dødsår
Bordtennisspillere fra Danmark
Danskere i 1900-tallet